

**KLAIPĖDOS MIESTO SAVIVALDYBĖS ADMINISTRACIJOS**

**ŠVIETIMO IR SVEIKATOS DEPARTAMENTO**

**ŠVIETIMO SKYRIAUS VEDĖJAS**

**ĮSAKYMAS**

**DĖL PRIĖMIMO Į MOKYKLAS ORGANIZAVIMO IR VYKDYMO 2025 METAIS PRIEMONIŲ PLANO PATVIRTINIMO**

2025-01-17 Nr. ŠV1-17

Klaipėda

Vadovaudamasi Klaipėdos miesto savivaldybės mero 2023 m. spalio 27 d. potvarkiu Nr. M-674 „Dėl įgaliojimo suteikimo“, Klaipėdos miesto savivaldybės administracijos Švietimo ir sveikatos departamento Švietimo skyriaus nuostatų, patvirtintų Klaipėdos miesto savivaldybės administracijos direktoriaus 2024 m. rugpjūčio 20 d. įsakymu Nr. AD1-721, 7.5 punktu,

tvirtinu priėmimo į mokyklas organizavimo ir vykdymo 2025 metais priemonių planą (priedas).

|  |  |
| --- | --- |
| Vedėja | Vida Bubliauskienė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Klaipėdos miesto savivaldybės administracijos |
| Švietimo ir sveikatos departamento  Švietimo skyriaus vedėjo 2025-01-17 |
| įsakymo Nr. ŠV1-17 |
| priedas |

**PRIĖMIMO Į MOKYKLAS ORGANIZAVIMO ir VYKDYMO 2025 METAIS PRIEMONIŲ PLANAS**

|  |  |  |  |
| --- | --- | --- | --- |
| Eil. Nr. | Priemonė | Vykdymo terminai | Vykdytojai |
| 1. | Pasitarimas-mokymai dėl mokinių priėmimo 2025 metais organizavimo ir vykdymo atsakingiems mokyklų direktorių pavaduotojams ir priėmimo informacinės sistemos (toliau – E. sistema) tvarkytojams | Sausio 21 d. | Švietimo skyrius  (nuotoliniu būdu) |
| 2. | Informacijos apie mokinių priėmimo 2025 metais organizavimą pateikimas Klaipėdos miesto savivaldybės (toliau – Savivaldybė) mokinių priėmimo komisijai, Švietimo tarybai, mokyklų, ikimokyklinio ugdymo įstaigų vadovams ir Švietimo skyriaus specialistams | Iki sausio 24 d. | Švietimo skyrius |
| 3. | Savivaldybės mero potvarkių dėl prašymų registravimo E. sistemoje pradžios ir pagrindinio priėmimo vykdymo terminų | Iki sausio 29 d. | Švietimo skyrius |
| 4. | Sprendimų dėl klasių ir mokinių skaičiaus nustatymo, aptarnavimo teritorijų priskyrimo ir Priėmimo tvarkos aprašo Savivaldybės taryboje tvirtinimas | Sausio 30–31 d. | Švietimo skyrius |
| 5. | Gyventojų informavimas apie mokinių priėmimo 2025 metais organizavimo pakeitimus, terminus (straipsnis žiniasklaidoje, Savivaldybės „Facebook“ paskyroje ir Savivaldybės interneto svetainės skiltyje „Priėmimas į mokyklas“) | Iki vasario 6 d. | Švietimo skyrius |
| 6. | E. sistemos pakeitimas, klasifikatorių | Iki vasario 7 d. | Švietimo skyrius |
| 7. | Prašymų registravimo E. sistemoje ar pateikimo mokyklų vadovams, tęsiant mokymąsi toje pačioje mokykloje, pradžia: | | Tėvai / suaugę mokiniai. Konsultuoja mokyklos ir Švietimo skyrius |
| 7.1. | Į priešmokyklinio ugdymo grupes L. Stulpino, Tauralaukio, Uostamiesčio progimnazijose, M. Montessori, „Saulutės“, „Varpelio“ mokyklose-darželiuose | Nuo vasario 10 d. 10.00 val. |
| 7.2. | į 9 klases | Nuo vasario 11 d. 10.00 val. |
| 7.3. | į 2–4, 6–8, 10–12 klases | Nuo vasario 12 d. 10.00 val. |
| 7.4. | į 1 klases | Nuo vasario 13 d. 10.00 val. |
| 7.5. | į 5 klases | Nuo vasario 14 d. 10.00 val. |
| 8. | **PAGRINDINIO PRIĖMIMO ORGANIZAVIMAS** | | |
| 8.1. | Mokymai mokyklų darbuotojams, atsakingiems už priėmimą | Pagal poreikį | Švietimo skyrius |
| 8.2. | Prašymuose pateiktų duomenų ir dokumentų tikrinimas (gyvenamoji vieta, priėmimo prioritetai, spec. poreikiai ir kt.), priimamų mokinių ir laukiančių eilėje mokinių sąrašų sudarymas | Vasario 10 d. – balandžio 16 d. | Mokyklų priėmimo komisijos ir mokyklų vadovai. Talkina Švietimo skyrius |
| 8.3. | Prašymų registravimo E. sistemoje parametrų išjungimas | Kovo 24 d. 10.00 val. | Švietimo skyrius |
| 8.4. | Motyvacijos vertinimų mokyklose vykdymas, priimant į: | Kovo 24 d. – balandžio 4 d. | Mokyklų priėmimo ir kitos mokyklų vadovų įsakymais sudarytos komisijos |
| 8.4.1. | Hermano Zudermano gimnazijos 2–8, I–IV tautinių mažumų (vokiečių) klases | Kovo 24 d. |
| 8.4.2. | Vytauto Didžiojo gimnazijos I–IV novatoriško verslumo ugdymo klases | Kovo 25 d. |
| 8.4.3. | „Ąžuolyno“ gimnazijos I–IV gamtamokslinio ir matematinio ugdymo klases | Kovo 26 d. |
| 8.4.4. | „Vėtrungės“ gimnazijos I–IV ekologijos ir aplinkos technologijų ugdymo klases | Kovo 27 d. |
| 8.4.5. | Vydūno gimnazijos 1–4 humanistinės kultūros ugdymo klases | Kovo 25–27 d. |
| 8.4.6. | Vydūno gimnazijos 5–8 ir I–IV humanistinės kultūros ugdymo klases | Kovo 31 d. |
| 8.4.7. | „Aukuro“ gimnazijos I–IV sporto ir sveikatos ugdymo klases | Balandžio 2 d. |
| 8.5. | Rašytinių prašymų, tęsiant mokymąsi toje pačioje mokykloje, pateikimo mokyklų vadovams pabaiga | Balandžio 4 d. | Tėvai / suaugę mokiniai |
| 8.6. | Motyvacijos vertinimo rezultatų suvedimas į E. sistemą ir asmenų informavimas | Iki balandžio 16 d. | Mokyklų vadovai |
| 9. | **PAGRINDINIO PRIĖMIMO VYKDYMAS** | | |
| 9.1. | Mokymai mokyklų darbuotojams, atsakingiems už priėmimą | Pagal poreikį | Švietimo skyrius |
| 9.2. | **I SRAUTAS – 1 pasirinkimo (pagal poreikį, kai situacija aiški ir iš 2 pasirinkimo)** **priimamų mokinių ir laukiančių eilėje mokinių sąrašų tvirtinimas, Švietimo skyriui perdavimas,** **rezultatų E. sistemoje fiksavimas ir asmenų informavimas** | Vėliausiai iki balandžio 30 d. | Mokyklų priėmimo komisijos ir mokyklų vadovai. Talkina Švietimo skyrius |
| Vertinami:   * judėjimo negalią turintys asmenys * teritorinių mokyklų mokiniai * mokyklų (klasių), kurios aptarnauja visą savivaldybės teritoriją, mokiniai * mokyklų (klasių), kuriose vykdomas motyvacijos vertinimas, mokiniai |
| 9.3. | **II SRAUTAS – 2 pasirinkimo (neteritoriniams mokiniams ir iš 1 pasirinkimo) priimamų mokinių ir laukiančių eilėje mokinių sąrašų tvirtinimas, Švietimo skyriui perdavimas, rezultatų E. sistemoje fiksavimas ir asmenų informavimas** | Vėliausiai iki gegužės 19 d. | Mokyklų priėmimo komisijos ir mokyklų vadovai. Talkina Švietimo skyrius |
| Vertinami:   * teritorinių mokyklų mokiniai * mokyklų (klasių), kurios aptarnauja visą savivaldybės teritoriją, mokiniai * mokiniai, nepatekę į savo teritorines mokyklas, nukreipti į kitas mokyklas * neteritoriniai mokiniai, pretenduojantys mokytis ne savo teritorinėse mokyklose |
| 9.4. | Priėmimo dokumentų mokykloms pateikimas (7 kalendorinės dienos nuo informavimo apie priėmimą dienos) ir priėmimo rezultatų viešinimas | Kovo 24 d. – gegužės 26 d. | Tėvai / suaugę mokiniai |
| 10. | **PAVIENIO PRIĖMIMO VYKDYMO PRADŽIA** | | |
| 10.1. | Prašymų registravimo parametrų E. sistemoje įjungimas | Vėliausiai gegužės 20 d. 10.00 val. | Švietimo skyrius |
| 10.2. | Pasitarimas mokyklų darbuotojams, atsakingiems už priėmimą | Pagal poreikį | Švietimo skyrius |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_